
# *ОБЩИНА ДИМИТРОВГРАД*

6400, Димитровград,

бул.”Г.С.Раковски” №15

тел.:0391/ 68-203; факс: 0391/ 66-698

e-mail: obshtina@dimitrovgrad.bg

# *DIMITROVGRAD MUNICIPALITY*

6400, Dimitrovgrad,

G.S.Rakovski 15 Blvd

tel.:+359 391/ 68-203; fax:+359 391/ 66-698

www.dimitrovgrad.bg

**ДО**

**ОБЩИНСКИ СЪВЕТ**

**ДИМИТРОВГРАД**

**ДОКЛАДНА ЗАПИСКА**

от Иво Димов,

кмет на Община Димитровград

ОТНОСНО: Даване на разрешение за изработване на проект за изменение на Подробен устройствен план - план за улична регулация на кв. 25, с. Крепост, общ. Димитровград.

УВАЖАЕМИ ОБЩИНСКИ СЪВЕТНИЦИ,

Постъпило е заявление с рег.инд. № УТКР-29-4368/23.11.2022 г. с искане да се разреши изработване на проект за изменение на Подробен устройствен план - план за улична регулация на кв. 25 с обхват улица с осови точки 44 и 62.

Съгласно действащия ПУП-ПР, одобрен със Заповед № 2178/1990 г. кв. 25 е образуван от улици с осови точки 44, 42, 414, 64, 62.

**Комбинирана извадка**

**от кадастралния и регулационен план на с. Крепост кв. 25.**



Представено е геодезическо заснемане, от което е видно че изградената на място улица, разположена западно от УПИ I, кв. 25 не съответства на проектираната улица по действащия ПУП-ПР. Пространството разположено между о.т. 44, о.т. 62 и УПИ I, кв. 25. представлява поземлен имот използван за паркиране на автомобили. Община Димитровград е предприела инициатива за облагородяване на района, като оформи имота като паркинг и паркирането на автомобили бъде регламентирано по правилата указани в приложение 14 към чл. 27, т. 5 от Наредба № 2 от 17.01.2001 г. за сигнализация на пътищата с пътна маркировка. Представена е скица с предложение за изменение на ПУП-ПР, която е разгледана от Общински експертен съвет и с решение вписано в Протокол № 20/30.11.2022 г. е съгласувана и е предложено да бъде разрешено изработването на проект за изменение на ПУП-ПР.

Във връзка с горното предлагам на Вашето внимание следното

**Р Е Ш Е Н И Е:**

1. На основание чл. 21, ал. 1, т. 8 от ЗМСМА, във връзка с чл. 135, ал. 1 от ЗУТ Общински съвет Димитровград

**ДАВА СЪГЛАСИЕ** да се изработи проект за изменение на Подробен устройствен план - план за регулация на кв. 25 с обхват улица с осови точки 44 и 62, с. Крепост, общ. Димитровград по реда чл. 134, ал. 1, т. 2 от ЗУТ. Проекта да бъде съобразен с обхвата и съдържанието на скицата-предложение. За новообразувания урегулиран поземлен имот да се предвиди конкретно предназначение „за паркинг”.

1. Възлага на Кмета на Община Димитровград осъществяването на всички дейности, необходими за правилното и законосъобразно изпълнение на решението.

**ИВО ДИМОВ**

**кмет на Община Димитровград**